laion/Wikipedia-Exotic huggingface dataset:
Svobodnõi

Svobodnõi (vene keeles Свободный) on linn Venemaal Amuuri oblastis, Svobodnõi rajooni halduskeskus (ei kuulu ise rajooni koosseisu). Linn asub Zeja jõe paremal kaldal, oblastikeskusest Blagoveštšenskist ligi 130 km põhjakirdes. Linna läbib Amuuri raudtee. Svobodnõi on elanike arvult kolmas linn Amuuri oblastis. Linn rajati 1912. aastal seoses Amuuri raudtee ehitusega. Troonipärija Aleksei Nikolajevitši auks anti linnale nimeks Aleksejevsk. 1917. aasta aprillis sai Svobodnõi praeguse nime. Svobodnõis on sündinud filmirežissöör, stsenarist ja filminäitleja Leonid Gaidai (1923–1993). Свободный "Мой Город" : Народная энциклопедия городов и регионов России. Vaadatud 21. juulil 2023 Гайдай, Леонид Иович Российское общество "Знание". Vaadatud 21. juulil 2023
Fombio lahing

Fombio lahing oli 7.–9. mail 1796. aastal Itaalia sõjakäigu raames toimunud lahing Johann Peter Beaulieu Saksa-Rooma/Austria armee Anton Lipthay ning Anton Schübirzi juhitud avangardi ja Napoleon Bonaparte Prantsuse armee vahel toimunud kokkupõrge. Lahing toimus Fombio külas ning lõppes austerlaste kaotusega. 7. mai varahommikul leidis Laharpe avangard Piacenza juures ületuskoha ning Prantsuse väed alustasid Po jõe ületamist. Jõe ületas esimesena 150-meheline ratsaüksus Jean Lannesi juhatusel. Claude Dallemagne ja Amédée Laharpe üksused moodustasid kiiresti sillapea. Nende vastas oli Anton Lipthay 4000 jala- ja 1000 ratsaväelase suurune armee. Kui Beaulieu prantslaste manöövritest kuulis, hülgas ta oma positsioonid Valeggios ning marssis Lipthay poole. 8. mai hommikul alustasid Dellemagne ja Laharpe üksused rünnakut Lipthay positsioonide vastu Fombio külas. Lannes ja François Lanusse juhatasid vasakut tiiba ning tsentrit, Dellemagne juhatas paremat tiiba. Lipthay pani algul oma väiksema väega vastu, kuid otsustas siis Codognosse taganeda, et takistada Prantsuse vägedel tema väe ümber piiramist. Ka sealt sunniti tema üksused tagasi ning nii oli Lipthay sunnitud taganema Pizzighettonesse. Päeva lõpuks ulatusid Austria väejuhi kaotused 568 meheni. Prantslased kaotasid 150 meest tapetuna ning 300 haavatuna. Sama päeva õhtul alustas 1000 jalaväelasest ja 580 ulaanist koosnev Austria vägi Anton Schübirzi juhatusel vasturünnakut, mis tabas Codognot läänest. Pimedas puhkes tänavatel võitlus, milles sai surma ilmselt omade tule tõttu ka Laharpe. Prantslaste ridades levis paanika ning Schübirz vallutas küla tagasi. Napoleoni staabiülem, Louis Berthier võttis vägede juhtimise üle ning tõi lahingusse veel kaks poolbrigaadi. Schübirz taganes 9. mai hommikul. Beaulieu oli sunnitud oma armeega üle Adda jõe taganema. Prantslased jõudsid tema vägedele 10. mail Lodi juures järele, kus Beaulieu armee arjergard lahingus lüüa sai. Lk 299 (Boycott-Brown, 2001) "Battle of Fombio, 7–9 May 1796". Vaadatud 21.07.2023. Lk 300–301 (Boycott-Brown, 2001) Lk 302 (Boycott-Brown, 2001) Lk 153 (Chandler, 1979) Lk 303–304 (Boycott-Brown, 2001) "Napoleon: The Italian Campaign- For Glory and Plunder". Vaadatud 21.07.2023. Boycott-Brown, Martin. The Road to Rivoli. London: Cassell & Co., 2001 Chandler, David. Dictionary of the Napoleonic Wars. New York: Macmillan, 1979.
Muraši

Muraši (vene keeles Мураши) on linn Venemaal Kirovi oblastis, Muraši rajooni halduskeskus. Muraši asub oblastikeskusest Kirovist ligikaudu 95 km põhjas. Asula tekkis 1895. aastal seoses Vjatka–Kotlase raudteeliini ehitamisega. Muraši sai aleviks 1928. aastal ja linnaks 1944. aastal. Мураши "Мой Город" : Народная энциклопедия городов и регионов России. Vaadatud 21. juulil 2023
Sireleemurlased

Sireleemurlased (Lepilemuridae) on esikloomaliste sugukond. Nad elavad Madagaskari metsades puude otsas ning on spetsialiseerunud lehesöömisele. Sireleemurid on välimuselt leemurlastega sarnased, kuid veidi väiksemad ja paljaste kõrvadega. Sireleemurlaste sugukonnas on üks perekond, sireleemur (Lepilemur), 26 liigiga. Andrei Miljutin. Maailma imetajate mitmekesisus. Tallinn : Varrak, 2015. Lk 108
Šagonar

Šagonar (vene keeles Шагонар, tõva keeles Шагаан-Арыг) on linn Venemaal Tõvas, Ulug-Hemi kožuuni halduskeskus. Linn asub Jenisseist umbes 3 km kaugusel, Kõzõlist ligikaudu 110 km läänes. Asula kohta on esimesed teated 1888. aastast. Linnaks sai Šagonar 1945. aastal. Seoses Sajaani-Šušenskoje hüdroelektrijaami ehitusega 1970. aastatel jäi linna senine asukoht üleujutustsooni ja uus linn ehitati 7 km senisest asukohast eemale. Шагонар "Мой Город" : Народная энциклопедия городов и регионов России. Vaadatud 21. juulil 2023
Minamoto no Yorimasa

Selles Jaapani isikunimes on perekonnanimeks Minamoto. Minamoto no Yorimasa (源 頼政; 1104 – 20. juuni 1180) oli Jaapani aadlik, väejuht ja luuletaja. Ta isa oli väejuht ja luuletaja Minamoto no Nakamasa. Tema luuletused ilmusid mitmes keiserlikus luuleantoloogias, täpsemalt "Senzai Wakashūs" (koostaja Fujiwara no Shunzei, 1187) ja "Shin Kokin Wakashūs" (u 1205). Samuti on need kogutud isikukogusse "Yorimasa kashū". 1180. aastal puhkenud Genpei sõjas sai temast üks Minamoto klanni väejuhtidest. Sama aasta juunis Kyoto lähistel Ujis toimunud sõja esimeses lahingus juhtis Yorimasa Byōdō-ini pühamu ja troonipretendent prints Mochihito kaitset Taira klanni vägede vastu. Yorisama umbes 1500-meheline väesalk, millesse kuulus ka Mii-dera templist pärit sõdalasmunkasid ja Watanabe klanni sõjamehi, sai aga lahingus lüüa. Mochihito vangistati ja tapeti vahetult pärast seda. Yorimasa sooritas kaotuse tõttu templis rituaalse enesetapu ehk seppuku. Tema enesetapp oli ühtlasi ajaloo esimene allikatest teadaolev seppuku. Ta tütar Nijōin no Sanuki (u 1141–1217) oli samuti luuletaja. Yorisama pojad Minamoto no Nakatsuna ja Minamoto no Kanetsuna hukkusid koos isaga Uji lahingus. Frédéric, Louis (2002). Japan Encyclopedia. Harvard University Press. Lk 635. ISBN 9780674017535 Sansom, George (1958). A History of Japan to 1334. Stanford University Press. Lk 277–279. ISBN 0804705232. Turnbull, Stephan R. (1977). The Samurai: A Military History. New York: MacMillan Publishing Co. Lk 47. ISBN 0-304-35948-3.
Tapa Linna Orkester

Tapa Linna Orkester on puhkpilliorkester Tapa linnas. 2023. aasta seisuga koosneb muusikakollektiiv umbes 35 harrastusmuusikust. Varasemad nimed: Tapa Tuletõrjeühingu Orkester ja Tapa Autobaasi nr. 21 Orkester.[viide?] Praegust nime kannab orkester alates 2000. aastast.[viide?] Kuni 2012. aastani juhatas orkestrit Jüri Tüli[viide?], alates 2012. aastast on dirigent Priit Rusalepp. 2016 – orkester pälvis Bratislava rahvusvahelisel noorte muusikafestivalil kulddiplomi ja Eesti Kooriühing nimetas Priit Rusalepa aasta orkestridirigendiks 2016. 2020 – Eesti Kooriühingu puhkpillimuusika aastapreemia: aasta puhkpilliorkester 2020 Tapa Linna Orkester on andnud välja kaks plaati:[viide?] "Värvid" (2008) ja "Maraton" (2020). "Tapa Linna Orkester sõidab minituurile Leetu" Postimees, 5. juuli 2022 Kooriühingu aastapreemiad 2016 Eesti Kooriühingu koduleht. Vaadatud 24.07.2023. Kooriühingu aastapreemiad 2020 Eesti Kooriühingu koduleht. Vaadatud 24.07.2023. Puhkpilliorkestrid Tapa Muuseum
Sead Hakšabanović

Sead Hakšabanović (sündinud 4. mail 1999 Hyltebrukis) on Rootsis sündinud Montenegro jalgpallur, kes mängib äärepoolkaitsjana Inglismaa esiliigaklubis Stoke City ja Montenegro jalgpallikoondises. Ta alustas klubikarjääri Rootsi klubis Halmstads BK, mille noortesüsteemiga liitus ta 2006. aastal. Klubi põhimeeskonnas debüteeris ta Rootsi kõrgliigas 2015. aasta aprillis. 15-aastaselt sai ta Halmstadi läbi aegade noorimaks debütandiks. Rootsi kõrgliigas lõi ta esimese värava järgmise aasta 4. aprillil mängus Siriuse vastu. 2016. aasta hooajal lõi Hakšabanović Rootsi kõrgliigs kokku kümme väravat. 2017. aasta augustis sõlmis ta viieaastase lepingu Inglismaa kõrgliigaklubiga West Ham United. Klubi meeskonnas debüteeris 19. septembril 2017 EFL Cup'i mängus Bolton Wanderersi vastu, kuid pärast seda pääses ta West Ham Unitedi meeskonnas platsile vaid veel ühes karikamängus. 2018. aasta augustis läks Hakšabanović laenule Hispaania esiliigaklubisse Málaga, kuid ka seal ei saanud ta peaaegu üldse mänguaega. 2019. aasta jaanuaris naasis Hakšabanović Rootsi kõrgliigasse, kui liitus laenulepingu alusel IFK Norrköpingiga. 2020. aasta hooajal oli ta Rootsi kõrgliigas Hammarby mängija Gustav Ludwigsoni kõrval enim väravasööte andnud mängija, lisaks lõi Hakšabanović sel hooajal Rootsi kõrgliigas seitse väravat. 2021. aasta mais sõlmis ta viieaastase lepingu Venemaa kõrgliigaklubiga Kaasani Rubin. Seoses 2022. aasta veebruaris alanud Venemaa sissetungiga Ukrainasse läks Hakšabanović kuni 2022. aasta juunini laenule Rootsi kõrgliigaklubisse Djurgårdens. 2022. aasta augustis sõlmis ta viieaastase lepingu Šotimaa kõrgliigaklubiga Celtic. Hooajal 2022/23 tuli ta Celticuga Šotimaa meistriks. 2023. aasta septembris läks ta Celticust laenule Stoke Citysse. Aastatel 2014–2017 mängis Hakšabanović Rootsi noortekoondistes, kuid ta otsustas seejärel Montenegro kasuks, kuna tema vanemad on sealt pärit. Montenegro jalgpallikoondises tegi ta debüüdi 10. juunil 2017 MM-i valikmängus Armeenia vastu. Koondisekarjääri esimese värava lõi ta 19. novembril 2019 sõprusmängus Valgevene vastu. Celtic Scottish Premiership: 2022–23 Scottish Cup: 2022–23 Scottish League Cup: 2022–23 "Här går 15-åringens dröm i uppfyllelse..." (rootsi). aftonbladet.se. 9. aprill 2015. Vaadatud 9. novembril 2016. "Sead Haksabanovic: West Ham sign teenager from Halmstads BK". BBC Sport. 7. august 2017. Vaadatud 9. augustil 2017. "СЕАД ХАКШАБАНОВИЧ – В "РУБИНЕ"" (vene). Kaasani Rubin. 27. mai 2021. Originaali arhiivikoopia seisuga 2. detsember 2021. Vaadatud 21. juulil 2023. "Sead Haksabanovic: Celtic sign Montenegro winger on five-year contract". BBC Sport. 25. august 2022. Vaadatud 25. augustil 2022. "Hakšabanović: Moja porodica je iz Crne Gore, osjećam ljubav prema Crnoj Gori" (bosnia). cg-fudbal.com. 25. mai 2017. Vaadatud 25. mail 2017.
Daniil Tarassov

Daniil Vadimovitš Tarassov (vene keeles Даниил Вадимович Тарасов; (sündinud 27. märtsil 1999 Novokuznetskis, Venemaal) on Venemaa jäähokimängija, kes mängib väravavahina NHL-i klubis Columbus Blue Jackets. Daniil Tarasov NHL.com lehel
Suits-kollanutt

Suits-kollanutt (Hypholoma capnoides) on šampinjonilaadsete seltsi värvikuliste sugukonda kuuluv seente liik. Suits-kollanutt andmebaasis eElurikkus
Tellispunane kollanutt

Tellispunane kollanutt (Hypholoma lateritium) on šampinjonilaadsete seltsi värvikuliste sugukonda kuuluv seente liik. Tellispunane kollanutt andmebaasis eElurikkus
Pruun sametpuravik

Pruun sametpuravik (Imleria badia, ka männipuravik) on puravikulaadsete seltsi puravikuliste sugukonda kuuluv liik seeni. Varem arvati see sametpuraviku perekonda. Pruun sametpuravik andmebaasis eElurikkus
Kahvatu kukeseen

Kahvatu kukeseen (Cantharellus pallens) on seeneliik kukeseeneliste sugukonnast. Kahvatu kukeseen andmebaasis eElurikkus.
Kuld-kukeseenik

Kuld-kukeseenik (Hygrophoropsis aurantiaca) on puravikulaadsete seltsi kukeseenikuliste sugukonda kuuluv seen. Eestis kasvab augustist septembrini metsades, raiesmikel ja kõdunenud kändudel, väga sageli. Seen on tinglikult söödav. Kalamees, K. & V. Liiv, 2010. "400 Eesti seent". Tartu, Eesti Loodusfoto, lk 94 Kuld-kukeseenik andmebaasis eElurikkus
Pallassovka

Pallassovka (vene keeles Палласовка) on linn Venemaal Volgogradi oblastis, Pallassovka rajooni halduskeskus. Linn asub Kaspia madalikul Torguni jõe ääres, Kasahstani piirist ligi 20 km kaugusel, Volgogradist umbes 225 km kirdes. Asula tekkis raudteejaama juurde 1907. aastal. Aleviks sai Pallassovka 1938. aastal ja linnaks 1967. aastal. Linn on saanud nime Venemaal tegutsenud saksa zooloogi, botaaniku ja geograafi Peter Simon Pallase (1741–1811) auks. Палласовка "Мой Город" : Народная энциклопедия городов и регионов России. Vaadatud 22. juulil 2023
Sverrir Ingi Ingason

Sverrir Ingi Ingason (sündinud 5. augustil 1993 Kópavoguris) on Islandi jalgpallur, kes mängib keskkaitsjana Taani kõrgliigaklubis Midtjylland ja Islandi jalgpallikoondises. Ta alustas klubikarjääri Islandi klubis Breiðablik, millega liitus 1997. aastal. Klubi põhimeeskonnas debüteeris ta 2011. aastal. Islandi kõrgliigas tegi ta debüüdi 2012. aastal. 2014. aasta jaanuaris sõlmis ta lepingu Norra kõrgliigaklubiga Viking. 2015. aasta veebruaris liitus ta Belgia kõrgliigaklubiga Lokeren. Hooaja 2016/17 teises pooles mängis ta Hispaania kõrgliigaklubis Granada, kuid hooaja lõpus langes Granada kõrgliigast välja. 2017. aasta juunis sõlmis ta kolmeaastase lepingu Venemaa kõrgliigaklubiga Rostov. 2019. aasta veebruaris siirdus ta 4,5 miljoni euro eest Kreeka kõrgliigaklubisse PAOK FC, kellega sõlmis kolme ja poole aasta pikkuse lepingu. Hooajal 2018/19 tuli ta PAOK-ga Kreeka meistriks. Hooajal 2020/21 valiti Ingason Kreeka kõrgliiga hooaja sümboolsesse koosseisu. 2023. aasta juulis sõlmis ta viieaastase lepingu. Islandi jalgpallikoondises tegi Ingason debüüdi 2014. aasta jaanuaris mängus Rootsi vastu. Koondisekarjääri esimese värava lõi ta 29. märtsil 2016 sõprusmängus Kreeka vastu. Ta kuulus Islandi koondisse 2016. aasta Euroopa meistrivõistlustel ja 2018. aasta maailmameistrivõistlustel. Breiðablik Islandi liigakarikas: 2013 PAOK Kreeka Super League: 2018–19 Kreeka karikas: 2018–19, 2020–21 "Παίκτης του Δικεφάλου ο Ίνγκασον" (kreeka). PAOK FC. 1. veebruar 2019. https://www.transfermarkt.com/sverrir-ingi-ingason/profil/spieler/137648 (vaadatud 22.7.2023)  Sverrir Ingi Ingason – pildid, videod ja helifailid Wikimedia Commonsis
Henrik Dalsgaard

Henrik Dalsgaard (sündinud 27. juulil 1989 Roumis) on Taani jalgpallur, kes mängib paremkaitsjana Taani kõrgliigaklubis Midtjylland ja Taani jalgpallikoondises. 2008. aastal liitus ta Taani kõrgliigaklubiga AaB ning debüteeris samal hooajal Taani kõrgliigas. Hooajal 2013/14 võitis ta klubiga Taani meistritiitli ja Taani karikavõistlused. 2015. aasta detsembris sõlmis Dalsgaard lepingu Belgia kõrgliigaklubiga Zulte Waregem. 2017. aasta mais sõlmis ta kolmeaastase lepingu Inglismaa esiliigaklubiga Brentford. Dalsgaard võttis klubis paremkaitsja koha üle Maxime Colinilt. Esimest hooaega Inglismaal segas Dalsgaardi vigastus, kuid ta sai sel hooajal Inglismaa esiliigas kirja 29 mängu ning lõi 10. aprillil 2018 mängus Nottingham Foresti vastu oma esimese värava Inglismaa esiliigas. Brentfordis mängis Dalsgaard kokku neli hooaega. Viimasel hooajal aitas ta Brentfordil kindlustada pääsu Inglismaa kõrgliigasse. 2021. aasta juunis naasis Dalsgaard Taani kõrgliigasse, kui sõlmis kolmeaastase lepingu Midtjyllandiga. Taani jalgpallikoondises debüteeris Dalsgaard 2013. aasta jaanuaris sõprusmängus Kanada vastu. Pärast seda jõudis ta koondise juurde tagasi 2016. aastal. Taani koondisega osales ta 2018. aasta maailmameistrivõistlustel, kus ta kuulus kõigis neljas mängus algkoosseisu. Koondisekarjääri esimese värava lõi ta 26. märtsil 2019 EM-i valikmängus Šveitsi vastu. AaB Taani kõrgliiga: 2013–14 Taani karikas: 2013–14 Zulte Waregem Belgia karikas: 2016–17 FC Midtjylland Taani karikas: 2021–22 Spencer, Phil (3. september 2017). "How would you grade Brentford's transfer business this summer?". getwestlondon. Vaadatud 24. juunil 2019. https://www.transfermarkt.co.uk/henrik-dalsgaard/nationalmannschaft/spieler/93315 (vaadatud 22.7.2023)
Kuvandõk

Kuvandõk (vene keeles Кувандык, baškiiri keeles Ҡыуандыҡ, kasahhi keeles Қуандық) on linn Venemaal Orenburgi oblastis, Kuvandõki linnaringkonna ja Kuvandõki rajooni (ei kuulu ise rajooni koosseisu) halduskeskus. Kuvandõk asub Kasahstani piirist 42 km kaugusel, Orenburgist ligikaudu 160 km idas. Linna läbib Oreburg–Orski raudtee. Asula tekkis 19. sajandi lõpus ümberasujate külana ja kandis esialgu nime Pokrovka. 1912. aastal rajati küla juures raudteejaam, mis sai lähedalasuva jõe järgi nimeks Kuvandõk. Kuvandõk sai aleviks 1939. aastal ja linnaks 1953. aastal. Кувандык "Мой Город" : Народная энциклопедия городов и регионов России. Vaadatud 22. juulil 2023
Sorotšinsk

Sorotšinsk (vene keeles Сорочинск) on linn Venemaal Orenburgi oblastis, Sorotšinski linnaringkonna halduskeskus. Linn asub Samara jõe vasakul kaldal, Orenburgist ligi 155 km loodes. Asutati Sorotšinskaja kindlusena 1737. aastal. 19. sajandil oli Sorotšinskoje küla. Sorotšinsk sai aleviks 1932. aastal ja linnaks 1945. aastal. Сорочинск "Мой Город" : Народная энциклопедия городов и регионов России. Vaadatud 22. juulil 2023
Žiguljovsk

Žiguljovsk (vene keeles Жигулёвск) on linn Venemaal Samara oblastis, Žiguljovski linnaringkonna keskus. Žiguljovsk paikneb Volga vasakul kaldal Togliatti vastas, Samarast ligikaudu 48 km lääneloodes. Linn asub Žiguli kõrgustiku põhjanõlval. Žiguljovsk asutati naftatööliste asulana 1949. aastal. Linnaks sai Žiguljovsk 1952. aastal. Жигулёвск "Мой Город" : Народная энциклопедия городов и регионов России. Vaadatud 22. juulil 2023
Korporatsioon Welecja

Korporatsioon Welecja (poola keeles Korporacja Akademicka Welecja) on poola üliõpilaskorporatsioon, mis asutati 26. oktoobril 1883 Riia Polütehnilise Instituudi juures. Korporatsiooni deviis on Viribus Unitis Suum Cuique (poola keeles Wspólnymi siłami każdemu co mu się należy; ligikaudne tõlge ‘koos, igaühele oma kohustus’). Korporatsiooni värvid on roheline-valge-sinine. Korp! Vironiaga sõlmiti 1936. aastal eraldi kartell-leping. Korporatsioon Welecja üks tuntumaid liikmeid oli Poola president Ignacy Mościcki.
Sderot

Sderot [sder'oot] (heebrea שׂדרות 'puiestee', araabia سديروت) on linn Iisraelis. Asub Gaza tsooni kirdetipust vahetult idas.
Reisenberg

Reisenberg on vald (Marktgemeinde) Austrias Alam-Austria liidumaal Badeni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Schönau an der Triesting

Schönau an der Triesting on vald (Gemeinde) Austrias Alam-Austria liidumaal Badeni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Seibersdorf

Seibersdorf on vald (Marktgemeinde) Austrias Alam-Austria liidumaal Badeni ringkonnas. Seibersdorf asub Alam-Austria tööstusvööndis. 9,36 % valla territooriumist on kaetud metsaga. Seibersdorfi osad on Deutsch-Brodersdorf ja Seibersdorf. Antiikajal oli piirkond Rooma Pannoonia provintsi osa. Austria südames asuv Alam-Austria mängis suures osas Austria ajaloos võtmerolli. Seibersdorf on kõige paremini tuntud Austria uurimiskeskuste asukohana, mida praegu nimetatakse Austria Tehnoloogiainstituudiks. Samades ruumides haldab laboreid ka Rahvusvaheline Aatomienergia Agentuur. Leithaprodersdorf Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sooß

Sooß on vald (Marktgemeinde) Austrias Alam-Austria liidumaal Badeni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Tattendorf

Tattendorf on vald (Gemeinde) Austrias Alam-Austria liidumaal Badeni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kääbusleemurlased

Kääbusleemurlased (Cheirogaleidae) on esikloomaliste sugukond. Nad on väikseimad leemurid ja primaadid ning elavad Madagaskari metsades puude otsas. Kääbusleemurlaste sugukonnas on viis perekonda: kääbusleemur (Cheirogaleus), 10 liiki hiirleemur (Microcebus), 25 liiki hiid-hiirleemur (Mirza), 2 liiki küütleemur (Phaner), 4 liiki tutik-kääbusleemur (Allocebus), 1 liik tutik-kääbusleemur (Allocebus trichotis) Enamik kääbusleemurlasi toitub põhiliselt putukatest ja teistest selgrootutest, ainult küütleemurid on spetsialiseerunud toitumisele puude mahlast ja vaigust ning putukate eritistest. Andrei Miljutin. Maailma imetajate mitmekesisus. Tallinn : Varrak, 2015. Lk 104
Teesdorf

Teesdorf on vald (Marktgemeinde) Austrias Alam-Austria liidumaal Badeni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ashkelon

Ashkelon (Piiblis Askelon) on linn Iisraelis, Iisraeli Vahemere-ranniku lõunaosas. Jaffa ja Ashkeloni krahvkond
Jasnõi

Jasnõi (vene keeles Ясный) on linn Venemaal Orenburgi oblastis, Jasnõi linnaringkonna ja Jasnõi rajooni (ei kuulu ise rajooni koosseisu) halduskeskus. Jasnõi asub Kasahstani piirist ligi 24 km kaugusel, Orenburgist umbes 350 km idakagus. Jasnõi asutati 1961. aastal seoses asbestileiukoha avastamise ja kombinaadi "Orenburgasbest" ehitamisega. Jasnõi sai aleviks 1962. aastal ja linnaks 1979. aastal. Ясный "Мой Город" : Народная энциклопедия городов и регионов России. Vaadatud 22. juulil 2023
Šķērsteni

Šķērsteni on küla (mazciems) Lätis Ogre piirkonna Ķeipene vallas. Küla asub valla idaosas Plauži järve kaldal. Šķērsteni jääb Riiast 77 kilomeetri kaugusele. Külla jääb Plauži bussipeatus. Šķērstēni linnamägi ning Kirikumäe hiiepaik on muinsusmälestistena riikliku kaitse all. Vietvārdu datubāze Autotransporta direcija Šķērstēnu pilskalns un Baznīckalns - kulta vieta
Aliņkalns

Aliņkalns on küla (skrajciems ehk hajaküla) Lätis Ogre piirkonna Ķeipene vallas. Küla asub valla kaguosas. Aliņkalns jääb valla keskusest Ķeipenest 4, piirkonna keskusest Ogrest 51 ja Riiast 76 kilomeetri kaugusele. Vietvārdu datubāze
Yala provints

Yala provints on 1. järgu haldusüksus Tais. See asub riigi lõunaosas, piirneb Malaisiaga. https://stat.bora.dopa.go.th/stat/statnew/statyear/#/TableTemplate3/Area/statpop?yymm=63&topic=statpop&ccNo=95
Kamõzjak

Kamõzjak (vene keeles Камызяк) on linn Venemaal Astrahani oblastis, Kamõzjaki rajooni halduskeskus. Linn asub oblasti lõunaosas Volga deltas Kamõzjaki jõe ääres, Astrahanist ligikaudu 27 km lõunas. Kamõzjak asutati 17. sajandil kalurikülana. Linnaks sai Kamõzjak 1973. aastal. Q126720992 Камызяк "Мой Город" : Народная энциклопедия городов и регионов России. Vaadatud 22. juulil 2023
Diedziņš

Diedziņš on küla (mazciems) Lätis Ogre piirkonna Ķeipene vallas. Küla asub valla loodeosas Mazā Jugla jõe ääres. Diedziņš jääb valla keskusest Ķeipenest 9, piirkonna keskusest Ogrest 33 ja Riiast 64 kilomeetri kaugusele. Asula on tekkinud endise Krupi karjamõisa ja Kastrāne vallamaja juurde. Külla jääb Kastrāne bussipeatus. Vietvārdu datubāze Latvijas pagasti. Enciklopēdija. 1. sējums. Rīga : A/S Preses nams. 2001. 526. lk. ISBN 9984-00-412-0. Autotransporta direcija
Ilanski

Ilanski (vene keeles Иланский) on linn Venemaal Krasnojarski krais, Ilanski rajooni halduskeskus. Linn asub Ilanka jõe (Kani lisajõgi) ääres, ligikaudu 195 km Krasnojarskist idas. Linna läbib Siberi raudtee. Ilanskaja küla asutati 1645. aastal. Küla hakkas kiiresti arenema pärast raudteeühenduse saamist 1894. aastal. Ilanski sai aleviks 1929. aastal ja linnaks 1939. aastal. Иланский "Мой Город" : Народная энциклопедия городов и регионов России. Vaadatud 22. juulil 2023
RP FLIP

RP FLIP (inglise keeles Research Platform Floating Instrument Platform) on avaookeani uurimisplatvorm, mis kuulub USA Mereväeministeeriumi allasutusele USA Mereväeuuringute Büroo (ONR) ja mida haldab Scripps Institution of Oceanography. RP FLIP on pukseeritav. Uurimisplatvorm FLIP valmis ja võeti kasutusele 1962. aastal. 1995. aastal platvorm moderniseeriti. Platvormi meeskond on viieliikmeline. Teadureid mahub platvormile oma uurimistööd tegema kuni 11. Platvormi eripäraks on viis, kuidas seda uurimispaigas ekspluateeritakse: 108 meetri pikkune kere lastakse 90°-se pööramise teel osaliselt vee alla, nii et vöörist jääb veepinnast kõrgemale vaid 17-meetrine platvormi osa. Platvormil viiakse läbi uuringuid seismiliste lainete leviku kohta ookeanis, ka erinevate veekihtide koosmõju ning veesamba ja veepinna vahelise soojusvahetuse kohta. Üks viimaseid uuringuid hõlmas ookeanimüra 3D-kaardistuse koostamist. RP FLIP-i pööramine (video) Platvormi pukseerimine RP FLIP vertikaalasendis
Panama (täpsustus)

Panama on riik Kesk-Aafrikas. Panama võib-olla veel: Panama (Florida), linn USA-s Florida osariigis Panama (riie) Panamá